Public procurement notice: Contract Notice
Published: 2022-06-03
Buyer: BKM Budapesti Közművek Nonprofit Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 71240000 | 71321000: Heating and ventilation design services
Submission deadline: 2022-06-30
Award criteria: The most economic tender

Technical requirements: A közbeszerzési eljárás a Kbt. 105. § (2) bekezdés c) pontjának alkalmazásával lefolytatott keretmegállapodás megkötésére irányul.
A keretmegállapodás keretösszege nettó 200 000 000 HUF. Ajánlatkérő az egyedi megrendeléseket maximum a keretösszeg kimerüléséig tudja lehívni a keretmegállapodás alapján.
A BKM Nonprofit Zrt. ingatlanjaihoz -nagyságrendileg 200 000 m2 hasznos alapterületű - kapcsolódó épületgépészeti technológiai beruházásokhoz épületgépészeti, valamint kapcsolódó épületvillamossági, tartószerkezeti és építészeti építési- engedélyezési és műszaki kivitelezési tervdokumentációk elkészítésének keretmegállapodása megkötésére irányul a jelen eljárás. A BKM Nonprofit Zrt. ingatlanjainak épületgépészeti (vízellátás-csatornázás, fűtés-hűtés, szellőzés, gázellátás) felújítása esetén engedélyezési és kivitelezési tervdokumentációk elkészítése szükséges. Az épületgépészeti tervdokumentációkat szükség esetén kapcsolódó épületvillamossági, tartószerkezeti és építészeti, műszaki tervdokumentációkkal is ki kell egészíteni.
Az épületvillamossági, tartószerkezeti, építészeti tervdokumentációk minden esetben az épületgépészeti technológiák kiegészítő anyagaiként szolgálnak. Az elkészítendő tervdokumentációt az építőipari kivitelezési tevékenységről szóló 191/2009. (IX. 15.) Korm. rendeletnek megfelelően kell összeállítani. A dokumentáció összeállításának alapjául az építőipari kivitelezési tevékenységről szóló 191/2009. (IX. 15.) Korm. rendeletet kell figyelembe venni. A kivitelezési tervdokumentációban fel kell tüntetni a tervezett műszaki tartalom megvalósításához szükséges egyéb lefolytatandó engedélyezési eljárásokat.
A kivitelezési terv készítése során a tervdokumentációt készítő „épületgépész” tervező írásos formában adatokat szolgáltat és kap, konzultál és egyeztet az üzemeltetővel, a társtervezőkkel (építész, tartószerkezeti tervező, villamos tervező, tűzvédelmi tervező, technológiai tervező, környezetvédelmi tervező stb.) a szakágak kölcsönös összefüggései vonatkozásában. A „tervezői” egyeztetések és adatszolgáltatások különös tekintettel kiterjednek a készülékek, berendezések teljesítmény- és működtetési igényeire, elhelyezésére, helyigényére, a vezetékek nyomvonalainak kialakítására, a nyomvonalak épületszerkezeti vonatkozásaira (pl. áttörések), valamint a tűzvédelmi feltételekre (pl. hő- és füstelvezetés). A tervező a tervezési munkát az egyes alrendszerek összefüggéseinek, egymásra épülésének figyelembevételével végzi, a kivitelezési tervdokumentációban ezeket a kapcsolatokat pontosan megjeleníti.
Az Építési kivitelezési tervdokumentációk összeállításának alapjául az építésüggyel összefüggő szakmagyakorlási tevékenységekről szóló 266/2013. (VII. 11.) Korm. rendeletben leírt folyamatot is figyelembe kell venni. A műszaki leírásban fel kell tüntetni a tervezett műszaki tartalom megvalósításához szükséges egyéb lefolytatandó engedélyezési eljárásokat (például: a villamosenergia-ipari építésügyi hatósági engedélyezési eljárásokról szóló 382/2007. (XII. 23.) Korm. rendelet alapján készülő engedélyezési eljárások).
A kivitelezési terv készítése során a tervdokumentációt készítő villamos tervező írásos formában adatokat szolgáltat és kaphat, konzultál és egyeztet a társtervezőkkel (építész, tartószerkezeti tervező, épületgépész tervező, tűzvédelmi tervező, technológiai tervező, környezetvédelmi tervező stb.) a szakágak kölcsönös összefüggései vonatkozásában. A tervezői egyeztetések és adatszolgáltatások különös tekintettel kiterjednek a villamos készülékek, berendezések teljesítmény- és működtetési igényeire, elhelyezésére, helyigényére, a villamos vezetékek nyomvonalainak kialakítására, a nyomvonalak épületszerkezeti vonatkozásaira (pl. áttörések), a villamos hálózatról történő lekapcsolásra, szükség szerint a hő- és füstelvezetésre. A villamos tervező a tervezési munkát az egyes épületvillamossági alrendszerek összefüggéseinek, egymásra épülésének figyelembevételével végzi, a kivitelezési tervdokumentációban ezeket a kapcsolatokat pontosan megjeleníti.
Megtervezésre kerülnek az épületgépészeti technológiához kapcsolódó erősáramú és gyengeáramú (elektronikus vagyonvédelmi, épületgépészeti automatika, valamint épületfelügyeleti) rendszerei és egyéb villamos épülettechnikai rendszerei a műszaki leírásokban meghatározott tartalommal.
Épületgépészet engedélyezési és kiviteli tervek készítése, szükség szerinti engedélyeztetése vízellátás-csatornázás, fűtés-hűtés, szellőzés, gázellátás szakágban, valamint kapcsolódó épületvillamossági és tartószerkezeti, építési- engedélyezési és műszaki kivitelezési tervdokumentációk elkészítése. A tervezési munkák az egyedi szerződésre irányuló eljárásban kerülnek meghatározásra a 2. részében, a verseny újranyitás során.
Építési engedélyezési eljáráshoz és építés kivitelezéshez szükséges tervek ((vízellátás-csatornázás, fűtés-hűtés, szellőzés, gázellátás, és kapcsolódó épületvillamosság, tartószerkezet, és építészet,) készítése, engedélyek, hozzájárulások beszerzése, a közbeszerzési dokumentumok részét képező műszaki leírásban foglaltak szerint. Az egyes tervezési szakaszok vonatkozásában a részletes feladatleírás az adott tervezési szakaszra vonatkozó egyedi megrendelésben kerül meghatározásra.
Ajánlatkérő az ajánlatokat a Kbt. 76. § (2) bekezdés c) pontja alapján értékeli. A részszempontonként adható pontszám: 0 - 10. Pontszámítás módszere: - Minőségi kritériumok: egyenes arányosítás. - Ár: fordított arányosítás.
Ajánlatkérő az alkalmassági követelmények keretében meghatározottakon túli 0-36 hónapos többlet megajánlásokat értékeli, mint minőségi értékelési szempontot. Az értékelés alapja az alkalmassági követelményként bemutatott 1-1 szakember többlettapasztalata, azaz a szakemberek önállóan, külön-külön kerülnek értékelésre. A Kbt. 77. § (1) bekezdése alapján az M/2.1-M/2.4 pont szerinti szakemberek alkalmassági követelményben előírt szakmai tapasztalaton felüli tapasztalatának értékelése során a maximálisan figyelembe vehető megajánlott többlettapasztalat, amelyre és az annál még kedvezőbb vállalásokra egyaránt az értékelési ponthatár felső határával azonos számú pontot ad: 36 hónap. Az értékelés részletes leírását az útmutató tartalmazza, továbbá alkalmazandó a Közbeszerzési Hatósági KÉ 2020. évi 60. számában, 2020. március 25-én megjelent útmutatója.
1.1 Épületgépészeti beruházásokhoz kapcsolódó épületgépészeti engedélyezési és kiviteli tervdokumentációk elkészítése mérnök napidíj (nettó HUF/nap) /Súlyszám: 25
1.2 Épületgépészeti technológiai beruházásokhoz kapcsolódó épületvillamossági engedélyezési és kiviteli tervdokumentációk elkészítése mérnök napidíj (nettó HUF/nap) /Súlyszám: 15
1.3 Épületgépészeti technológiai beruházásokhoz kapcsolódó tartószerkezeti engedélyezési és kiviteli tervdokumentációk elkészítésmérnök napidíj (nettó HUF/nap) /Súlyszám: 5

Eligibility requirements: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1) - (2) bekezdéseiben meghatározott kizáró okok valamelyike fenn áll. Igazolási mód: Az eljárásból kizárásra kerül az ajánlattevő, alvállalkozó vagy alkalmasság igazolásában részt vevő gazdasági szereplő, aki a Kbt. 62. § (1) és (2) bek-ben szereplő kizáró okok valamelyike hatálya alá tartozik vagy a részéről a kizáró ok az eljárás során következett be. [Kbt. 74. § (1)] Ajánlattevőnek a 321/2015. (X.30.) Kr. 1. § (1) szerint, a Korm. rendelet II. Fejezetében (2-4. §) foglaltaknak megfelelően az egységes európai közbeszerzési dokumentum (EEKD vagy ESPD) benyújtásával kell előzetesen igazolnia, hogy nem tartozik a Kbt. 62. § (1) és (2) bekezdésének hatálya alá. Az EEKD-t az Elektronikus Közbeszerzési Rendszerben (EKR) elérhető elektronikus űrlapon kell kitölteni. Az EKR-ben elektronikus űrlap benyújtásával teendő nyilatkozatot a közös ajánlattevők képviseletében az ajánlatot benyújtó gazdasági szereplő teszi meg. Az alkalmasság igazolásában részt vevő szervezet vonatkozásában a 321/2015. (X.30.) Kr. 3. § (3) szerint kell az EEKD-t benyújtani. Az értékelési szempontra figyelemmel legkedvezőbbnek tekinthető ajánlattevőnek és adott esetben további ajánlattevő(k)nek az ajánlatkérő felhívása alapján a 321/2015. (X.30.) Kr. 1. § (2) bek-nek megfelelően, a Korm. rendelet III. Fejezetében (8., 10. és 12-16. §) foglaltaknak megfelelően kell részletesen igazolnia/igazolniuk, hogy nem tartozik/tartoznak az eljárásban előírt kizáró okok hatálya alá. Ajánlattevőnek az EKR rendszerben rendelkezésre álló űrlap kitöltésével nyilatkoznia kell a folyamatban lévő változásbejegyzésről (nemleges nyilatkozat is szükséges). A 321/2015. (X.30.) Kr. III. Fejezetében meghatározott igazolási módok a Korm. rendelet V. Fejezetnek megfelelőn kiválthatók, ha az érintett gazdasági szereplő minősített ajánlattevői jegyzéken való szerepléssel bizonyítja, hogy megfelel a közbeszerzési eljárásban előírt követelményeknek. Nem Magyarországon letelepedett gazdasági szereplők esetén ajánlatkérő az igazolások hitelességét a 321/2015. (X.30.) Kr. VI. Fejezetnek megfelelően ellenőrzi. Az ajánlatban az EKR-ben elérhető elektronikus űrlap igénybe vételével be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1)-(2) bek szerinti kizáró okok hatálya alá eső alvállalkozót. [Kbt. 67. § (4)] Ajánlatkérő felhívja a figyelmet a 321/2015. (X.30.) Kr. 1. § (7) bek-re. A Kbt. 64. § alapján élhet gazdasági szereplő az öntisztázás jogintézményével. Közös ajánlattevőknek külön-külön kell nyilatkozniuk a kizáró okokkal kapcsolatban, a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. Ajánlatkérő felhívja a figyelmet a 321/2015. (X.30.) Kr. 1. §-7.§ szakaszaira. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]: A 321/2015. (X. 30.) Korm. rendelet 26. § (1) bekezdés b) pontja alapján, a Kbt. 65. § (1) bekezdés c) pontjára vonatkozóan az Ajánlatkérő előírja az építési beruházáshoz kapcsolódó tervezői vagy mérnöki szolgáltatás tárgya szerint illetékes országos szakmai kamara névjegyzékében szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. A nem Magyarországon letelepedett gazdasági szereplőknek a letelepedésük szerinti ország nyilvántartásában szükséges szerepelniük. Szakmai tevékenység végzésére vonatkozó alkalmasság igazolása: Alkalmasság igazolására - az ajánlatok Kbt. 69. § (4)-(6) bekezdés szerinti bírálata során - Ajánlatkérő felhívására benyújtandó igazolások: Magyarországon letelepedett gazdasági szereplők esetén a Magyar Mérnöki Kamara névjegyzékének adatait ajánlatkérő ellenőrzi az ingyenesen, elektronikusan elérhető adatbázisból [321/2015. (X.30.) Kr. 26. § (2) bek.]. Az ajánlatkérő az előírja, hogy a nem Magyarországon letelepedett gazdasági szereplőnek - vagy az általa az adott tervezési vagy mérnöki munka elvégzésére foglalkoztatott szakembernek - nyertessége esetén legkésőbb a keretmegállapodás megkötésének időpontjában szerepelnie kell az építési beruházáshoz kapcsolódó tervezői vagy mérnöki szolgáltatás tárgya szerint illetékes országos szakmai kamara névjegyzékében. SZ/1. Alkalmas az ajánlattevő, ha szerepel a tervezői vagy mérnöki szolgáltatás tárgya szerint illetékes országos szakmai kamara névjegyzékében, a nem Magyarországon letelepedett gazdasági szereplők esetén szerepel a letelepedés szerinti ország nyilvántartásában, vagy nem rendelkezik ezzel egyenértékű regisztrációval.